Viborger Samler, 1840-06-18
Jndenlandske Efterretninger. Uddrag af Ceremoniellet til Kronningsfesten den 28de Junii. (Sluttet.) Naar H. M. Dronningen nærmer sig Thronen, hilseer Allerhøistsamme H. M. Kongen, der igjen besvarer denne Hilsen med Scepteret, hvornæst Hs. Maj. behager at tage Sæde paa Thronen, tilvenstre af H. M. Kongen. H. K. H. Kronprindsen bukker for Hs. Maj. og indtager derefter sin Plads nedenfor Thronen. Saasnart H. M. Dronningen har taget Sæde paa Thronen, bukke alle 3 Biskopper for D. M., Præludiet ophører og Biskoppen af Sjælland holder sin Jndgangstale. Naar samme er tilende, oplæser Biskop Øllgaard den Første af de tvende allernaadigst valgte Texter: 1ste Sammels Bog 16, 3. 4. 13, og som Biskoppen, af Sjælland dernæst forklarer ved en Tale. Derefter begiver H. Excellence Overkammerherren sig ned til GeheimeArchivarius, som fra Actens Begyndelse har staaet paa venstre Side af Kirkens Jndgang, med Kongeloven og Salvingsbuddiken paa en rød Fløiels Pude. H. Excellence udtager Kongeloven af Sølvcapselet, som lægges paa den dertil hensatte Pulpet, og overleverer Kongeloven tilligemed Salvingsbuddiken til Biskoppen af Sjælland, der igjen nedlægger begge Deele paa Altaret. H. Excellence indtager derefter paany sin forrige Plads og Biskoppen af Sjælland, holder atter en Tale, sigtende til Rigets Grundlov. Naar Samme er tilende, knæle Biskopperne alle Tre for Allaret, medens at biskoppen af Sjælland oplæser Herrens Bøn. Jmidlertid behager H. Majestæt at nedlægge de Kongelige Regalier, Kronen, Scepteret og Rigsæblet, paa den ved Thronen hensatte røde Fløiels Pulpet. Efter Bønnen reise Deres Høiærværdigheder Biskopperne sig fra Knæleskammelen og bukke for D. M., hvorraa de atter vende sig mod Altaret. – Dernæst følger den ved Kongernes Salving brugelige latinske Meste: "Veni sancte Spiritus!" som Generalsuperintendent Dr. Callisen angiver, men som forøvrigt udføres af det Kongelige Sangpersonale; hvornæst H. Høiærværdighed messer: "Emitte Spiritum tuum, domine, der af Sangerne besvares med: et renovabis faciem terræ, etc., og Hans Høiærværdighed fremdeles: "Deus qvi corda fidelium etc." Det Hele ender med Slutningschoret: "Amen." Biskopperne vende sig nu atter mod Thronen og bukke for D. M., hvorpaa følger Choralen: "Du, som tæller Kongens Dage!" Under denne forblive de 2de Biskopper, Deres Høiærværdigheder Biskop Øllgaard og Generalsuperintendent Dr. Callisen staaende med Ansigterne mod Thronen, hvorimod Biskoppen af Sjælland vender sig til Altaret, aabner den gyldne Salvingsbuddike og indvier den hellige Olie under en stille Bøn. Han vender sig derpaa atter imod Thronen og giver Salvingsbuddiken til Biskop Øllgaard, der staaer paa hans høire, men Laaget til Generalsuperintendent Dr. Callisen, der staaer paa hans venstre Side. Medens at dette foregaaer og Sangen endnu vedvarer, behager H. M. atter at sætte Kronen paa Hovedet og optage de under Bønnen og Messen nedlagte Regalier. Ved Choralens Slutning bukke D. Høiærv. 3de Gange for D. Maj., medens at Biskoppen over Sjællands Stift ved en kort Tale indbyder H. M. Kongen til at modtage Salvingen. Efterat Talen er tilende, bukke alle 3 Biskopper paany. Hs. Maj. behager derpaa at reise sig fra Thronen, og i hele den kongelige Prydelse, med Kronen paa Hovedet, Scepteret i høire og Rigsæblet i venstre Haand, at begive sig ned til Altaret. Slæbet bæres herved af de 3de Elefantriddere. Naar H.M. nærmer sig Herrens Altar, bukke alle 3 Biskopper; Ridderne som have baaret Slæbet, træde tilbage og blive staaende nedenfor Altaret tilhøire, selv nedlæger H. Maj. Scepteret og Rigsæblet tilligemed Kronen, som Allerhøists. ligeledes selv aftager, paa den i Nærheden staaende Pulpet, og drager endelig selv Handsken af den høire Haand, hvorpaa Overkammerherren aabner Hs. Maj.'s Klædning for Brystet. Hs. M. knæler nu paa Bedeskammelen for Altaret, og Biskoppen af Sjælland, efterat have dyppet det Yderste af sine tvende Fingre i Salvingsolien, som rækkes ham af Biskop Øllgaard, salver H. M. med Korsets Tegn paa Panden, paa Brystet og paa den høire Haands Haandled. Under Fuldbyrdelsen af denne hellige Handling fremsiger Hs. Høiærv, nogle dertil svarende Ord. Alle tre Biskopper bukke, idet H. M. atter reiser sig fra Knæleskammelen. Overkammerherren tilknapper igjen H. Mes Klædning, hvornæst Allerhøists, selv trækker Handsken paa, sætter Kronen paa Hovedet og fatter Sceptret samt Rigsæblet i Hænderne. -H. M. vender sig derpaa og gaaer tilbage fra Altaret til Thronen. Generalsuperintendent Dr. Callisen oplæser nu den 2den af de allernaadigst befalede Texter, Psalme XXl 28, hvorover Biskoppen af Sjælland holder en Tale. Efter samme bukke de 3de Biskopper igjen for Thronen, og opføres Choralen "Kun en Jesu Tjenerinde." Efter igjen at have taget Salvingsbuddiken osv. som foranført, indbyder Biskoppen af Sjælland nu ved en kort Tale Hs. Maj. Dronningen til at modtage den hellige Salving, og naar Talen er tilende, bukke de 3de Biskopper for Hs. Maj., der nu behager at stige ned fra Thronen, hilser Hs. M. Kongen, der igjen besvarer denne Hilsen med Scepteret, og i hele den kongelige Prydelse begiver sig ned til Altaret. Naar Hs. Maj. er stegen ned af Thronen, bukke alle 3 Biskopper paany, og atter 3die Gang, naar Hs. Maj. nærmer sig Herrens Altar. Hs. Maj. knæler nu paa Bede skammelen, for Altaret, og biskoppen af Sjælland, efterat have vædet sine tvende Fingre i Salvingsolien, som rækkes ham af Biskop Ølgaard, salver Hs. Maj. med Korsets Tegn paa Panden og ovenfor Brystet, medens han under Fuldbyrdelsen af den hellige Handling fremsiger nogle dertil svarende Ord. Naar Hs. Maj. reiser sig fra Knæleskammelen, bukke alle 3 Biskopper, hvorraa Allerhøistsamme vender sig og gaaer tilbage fra Altaret til Thronen. – Medens at Hs. Maj. gaaer tilbage til Thronen og Choret istemmer: "Bærer Tak for Herren frem, har biskoppen over Sjællands Stift, ligesom forhen, modtaget Salvingsbuddiken og Laaget tilbage fra de 2 andre Biskopper, lukket den gyldne Buddike og hensat den paa Altaret. Hans Høiærværdighed vender sig paany mod Thronen, og alle 3 Bistopper bukke for D. M., hvornæst biskoppen af Sjælland holder sin Slutningstale. Naar samme er tilende, toner Lovsangen: "O store Gud, vi love Dig der, ligeledes til Musik af Prof. Weyse, udføres af de Kongelige Sangere og Sangerinder, under Kanonernes Løsning til Slutningen, med 3 Gange 27 Skud fra Batteriet paa Jæger bakken. Hs. M. Kongen har imidlertid nedlagt Kronen, Sceptret og Rigsæblet paa Pulpetet ved Thronen, og naar Lovsangen er endt, messer biskoppen over Sjællands Stift: "Heren være med Eder, hvortil Choret svarer: "og med din Aand!" Alle 3 Biskopper bukke for Thronen, og vender sig mod Altaret. Biskoppen af Sjælland messer derpaa den til Festen af ham forfattede Collect, som af Choret besvares med: "Amen!" Derefter vende alle 3 Biskopper sig atter mod Thronen og Biskoppen af Sjælland lyser nu Herrens Velsignelse over den hele Forsamling, hvortil Choret paany gjensvarer: "Amen!" Høitideligheden i Kirken ender med Choralen: "Du, Gud Herre, gav os dem og Postludium fra Orgelet, som vedvarer, indtil Deres Maj. og det hele Følge er ude af Kirken. Under Slutningspsalmen sætter Hans Maj. igjen Kronen paa Hovedet og optager de op rige Jnsignier, hvornæst Processionen gaaer samlet tilbage fra Kirken til Gemakkerne. - Derpaa er Cour. – Naar Hs. li Maj. Kongen allernaadigst befaler Taffel, tilkjendegives saadant ved at Panker og Trompeter lade sig høre fra Portalen. De 14 Capitainer af Landetaten, som under Anførsel af en Major, ere bestemte til at bære Maden op til Deres Majestæters Taffel, forføie sig til samme Tid med den befalede Escorte, 28 Mand af den kongelige Livgarde tilhest, hen til Gangen ved det kgl. Kjøkken, hvor de af de dertil bestemte Officianter modtage hver sin Ret, og bærer saaledes hele den første Anretning samlet, en efter anden, hver gaaende mellem 2 Mand af Livgarden, tvers over Gaarden opad Trappen, som fører til Riddersalen. Her stille de sig efter at have afgivet Maden, alle Fjorten i een Række indenfor den Balustrade, som deler Salen, og forblive der staaende, indtil Deres Majestæter have sat sig og Bordbønnen er læst, hvorefter de Herrer begive sig ned igjen. for siden paa Lignende Maade at opbære den 2den TaffelServering. Ligeledes forføie de 3 Ordensdrabanter med Overføreren og de 2de Underførere sig ved den Tid, der blæses tiltaffels, op af bemeldte Trappe, den saakaldte Taarntrappe, til Riddersalen, hvor de postere sig en ligne udenfor Skranken, og forblive der staaende, saalænge Taffelet varer.